《还许推诗轴》
宋代·王洋

好在东安解戍瓜，归怀珠璧慰生涯。
翰林词伯梦中草，粉署仙生笔下花。
已问箫韶还政俗，未持旌节自光华。
邦人故眼应回首，诗律传芳又一家。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书生、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。